बेंगलोरको लगातार पाँचौं हार
एन्ड्रे रसेलले १३ बलमा नटआउट रहेर ४८ रन बनाएपछि कोलकाता नाइटराइडर्सले शुक्रबार राति इन्डिन प्रिमियर लिग (आईपीएल) मा रोयल च्यालेन्जर्स बेंगलोरलाई ५ रनले हराएको छ । 
बेंगलोर — एन्ड्रे रसेलले १३ बलमा नटआउट रहेर ४८ रन बनाएपछि कोलकाता नाइटराइडर्सले शुक्रबार राति इन्डिन प्रिमियर लिग (आईपीएल) मा रोयल च्यालेन्जर्स बेंगलोरलाई ५ रनले हराएको छ । कोलकाताको जित ५ बलको खेल बाँकी छँदै सम्भव भएको हो । भारतीय कप्तान विराट कोहलीको नेतृत्वमा रहेको बेंगलोरको यो लगातार पाँचौं हार हो । पहिले ब्याटिङ गरेको बेंगलोरले कोहली र एबी डे भिल्लियर्सबीचको शतकीय साझेदारीको मदतले ३ विकेटमा २ सय ५ रन बनाएको थियो । जवाफमा कोलकाताले ५ विकेटमा २ सय ६ रन बनायो । 